Държавен вестник, бр. 75, 2011 г., стр. 7

БРОЙ  75	
Д Ъ Р Ж А В Е Н  В Е С Т Н И К 	
СТР.  7  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
КОНВЕНЦИЯ
по касетъчните боеприпаси
(Ратифицирана със закон, приет от 41-ото На­
родно събрание на 10 февруари 2011 г. – ДВ, 
бр. 16 от 2011 г. В сила за Република Бъл­
гария от 1 октомври 2011 г.)
Държавите – страни по тази конвенция,
Дълбоко загрижени, че  гражданското 
население и отделните граждани продължа­
ват да носят основната тежест на военните 
конфликти,
Решени да сложат завинаги край на стра­
данията и жертвите, причинявани от касетъч­
ните боеприпаси в момента на използването 
им, когато не сработят по предназначение 
или бъдат изоставени,
Загрижени, че остатъците от касетъчните 
боеприпаси убиват или осакатяват цивилни, 
в това число жени и деца, пречат на сто­
панското и общественото развитие, включи­
телно чрез загуба на поминък, затрудняват 
съвземането и възстановяването след кон­
фликти, забавят или осуетяват връщането 
на бежанци и принудително преселени лица, 
могат да имат отрицателно отражение върху 
националните и международните усилия за 
укрепване на мира и за хуманитарна помощ 
и имат други тежки последици, които могат 
да траят дълги години след употребата им,
Дълбоко загрижени и във връзка с опасно­
стите, които представляват големите запаси 
от касетъчни боеприпаси в някои страни, 
запазени за оперативно използване, и решени 
да осигурят бързото им унищожаване,
Смятайки за необходимо да допринесат 
ефикасно по един ефективен, координиран 
начин за справяне с предизвикателството за 
отстраняване на остатъците от касетъчни 
боеприпаси по света и да осигурят тяхното 
унищожаване,
Решени също да осигурят пълноценното 
упражняване на правата на всички жертви 
на касетъчни боеприпаси и признавайки 
неотменимото им достойнство,
Решени да направят всичко възможно за 
осигуряване на помощ за жертвите на касе­
тъчни боеприпаси, в т.ч. медицински грижи, 
рехабилитация и психологическа подкрепа 
и за обезпечаване на тяхното обществено и 
икономическо интегриране,
Признавайки необходимостта да се оказва 
подходяща по възраст и пол помощ на жертвите 
на касетъчни боеприпаси и да се посрещнат 
специалните нужди на уязвимите групи,
Имайки предвид Конвенцията за правата 
на лицата с увреждания, която, inter alia, из­
исква от държавите – страни по посочената 
конвенция, да се задължат да осигуряват 
и насърчават пълноценно упражняване на 
всички човешки права и основни свободи 
на всички лица с увреждания, без дискри­
минация на база увреждания,
Имайки предвид необходимостта адекват­
но да се координират усилията, полагани в 
различни форуми, за осигуряване правата 
и нуждите на жертвите на различни видове 
оръжия и решени да не допуснат дискри­
минация сред жертвите на различни видове 
оръжия,
Потвърждавайки, че в случаите, които 
не са обхванати от тази конвенция или от 
други международни договори, гражданските 
лица и воюващите остават под защитата и 
действието на принципите на международ­
ното право, произтичащо от установените 
обичаи, принципите на хуманността и от 
императивите на обществената съвест,
Решени също, че на въоръжени групи, 
различни от въоръжени сили на държава, 
не следва при никакви обстоятелства да се 
позволява да се занимават с дейност, забра­
нена за държава – страна по тази конвенция,
Приветствайки много широката между­
народна подкрепа за международните нор­
ми, забраняващи противопехотните мини, 
заложена в Конвенцията за забрана на из­
ползването, складирането, производството 
и трансфера на противопехотни мини и за 
тяхното унищожаване от 1997 г.,
Приветствайки също приемането на 
Протокола за взривни военни остатъци към 
Конвенцията за забрани или ограничения 
върху използването на определени конвен­
ционални оръжия, които може да се смятат 
за прекомерно нараняващи или за имащи 
неизбирателни въздействия и влизането му 
в сила на 12 ноември 2006 г. и желаейки да 
засилят защитата на гражданските лица от 
последствията от остатъците от касетъчни 
боеприпаси в области, излезли от конфликт,
Имайки предвид също Резолюция 1235 на 
Съвета за сигурност на ООН относно же­
ните, мира и сигурността и Резолюция 1612 
на Съвета за сигурност на ООН за децата 
във въоръжените конфликти,
Приветствайки също мерките, приети на 
национално, регионално и глобално равнище 
в последните години, насочени към забрана, 
ограничаване или спиране на използването, 
складирането, производството и трансфера 
на касетъчни боеприпаси,